ଅବକାରୀ ଚଢ଼ାଉଃ ଦେଶୀ, ବିଦେଶୀ ମଦ ଜବତ\nଚମ୍ପୁଆ, ୨୧।୧୨(ଡି.ଏନ୍.ଏ.)-ଚମ୍ପୁଆ ଅଞ୍ଚଳରେ ବୃଦ୍ଧି ପାଉଥିବା ଚୋରାମଦ କାରବାରକୁ ରୋକି\nଅବକାରୀ ଚଢ଼ାଉଃ ଦେଶୀ, ବିଦେଶୀ ମଦ ଜବତ\t December 21st, 00:00 AM December 21st, 00:00 AM\nଚମ୍ପୁଆ, ୨୧।୧୨(ଡି.ଏନ୍.ଏ.)-ଚମ୍ପୁଆ ଅଞ୍ଚଳରେ ବୃଦ୍ଧି ପାଉଥିବା ଚୋରାମଦ କାରବାରକୁ ରୋକିବା ପାଇଁ ପ୍ରଶାସନ ତପତ୍ତରତା କରିଛି। ଏ ନେଇ ଅବକାରୀ, ପୋଲିସ ବିଭାଗ ଓ ସ୍ଥାନୀୟ ପ୍ରଶାସନ ପ୍ରମୁଖ ଉପଜିଲାପାଳ ପାରୁଲ ପଟ୍ଟାୱରୀଙ୍କ ଦ୍ୱାରା ଜୋରଦାର ଚଢାଉ ଆରମ୍ଭ ହୋଇଯାଇଛି। ଚମ୍ପୁଆ ଉପଖଣ୍ଡର ଉଖୁଣ୍ଡା, ବାରିଆ, ରିମୁଳି, ଚମ୍ପୁଆ, ବାସୁଦେବପୁର ଆଦି ଅଞ୍ଚଳରେ ଏହି ଚଢ଼ାଉ ହୋଇଥିଲା। ଏଥିରେ ପୋଚ ନଷ୍ଟ କରାଯାଇ, ବିଦେଶୀ, ମହୁଲି ମଦ ସହ ଗାଡ଼ି ଜବତ ହୋଇଛି। ଅଭିଯୁକ୍ତଙ୍କୁ ଗିରଫ କରାଯାଇଛି। ସୂଚନାନୁଯାୟୀ, ଉପଜିଲାପାଳ, ଚମ୍ପୁଆ ଥାନା ଅଧିକାରୀ ସୁମିତ ସୋରେନଙ୍କ ସହିତ ମିଳିତ ଭାବରେ ବାରିଆ ଓ ଉଖୁଣ୍ଡା ଅଞ୍ଚଳରେ ୨ଥର ଚଢ଼ାଉ କରି ବିପୁଳ ପରିମାଣରେ ବିଦେଶୀ ମଦ ଜବତ କରିବା ସହ ୩ ଅଭିଯୁକ୍ତଙ୍କୁ ଗିରଫ କରିଥିବା ଜଣାପଡିଛି। ଏଠାରେ ପ୍ରଶ୍ନ ଉଠେ ଅବକାରୀ ବିଭାଗ ଚଢ଼ାଉରେ କେବଳ ଦେଶୀ ମଦ ଧରିବାରେ ସକ୍ଷମ ହେଉଥିବା ବେଳେ ବିଦେଶୀ ମଦର ଟେର ପାଉନାହିଁ। ଚମ୍ପୁଆ ପୋଲିସ ପକ୍ଷରୁ ଚଢ଼ାଉ ବେଳେ କେବଳ ବିଦେଶୀ ମଦ ହିଁ ଜବତ ହେବାରେ ଲାଗିଛି। ଏପରିକି ଚମ୍ପୁଆ ପ୍ରଶାସନ ଉଖୁଣ୍ଡା ଓ ବାରିଆ ଅଞ୍ଚଳରେ ଚଢ଼ାଉ କରି ବିଦେଶୀ ମଦ ଜବତ କରୁଥିଲେ ହେଁ ଅବକାରୀ ବିଭାଗ ମଦ ବିକ୍ରିର ସୁରାକ ମଧ୍ୟ ପାଉନାହାନ୍ତି। ଏ ନେଇ ଅବକାରୀ ବିଭାଗ ଇନ୍ସସ୍ପେକଟର ନିମାଇ ଚରଣ ସିଂକୁ ପଚାରିବାରୁ ଆମ୍ଭ ପାଖରେ ୩ କନେଷ୍ଟବଳ, ଜଣେ ସବ୍ଇନ୍ସପେକ୍ଟର ଓ ଜଣେ ଅଫିସର ରହୁଛନ୍ତି। ଫଳରେ କର୍ମଚାରୀ ଅଭାବରୁ ଅବଶ୍ୟକ ଚଢାଉ କରାଯାଇ ପାରୁନାହିଁ। ରାତିରେ ଉପଜିଲାପାଳ ଓ ଚମ୍ପୁଆ ଥାନା ଅଧିକାରୀଙ୍କ ମିଳିତ ଉଦ୍ୟମରେ ବାରିଆ ଅଞ୍ଚଳରେ ଚଢ଼ାଉ କରି ୧୫୦ବୋତଲ ବିଦେଶୀ ମଦ ଜବତ କରାଯାଇ ୨ ଜଣଙ୍କୁ ଗିରଫ କରାଯାଇଛି ବୋଲି କହିଥିଲେ।
